CELEX: 32018R1266
Language: et
Date: 2018-09-20 00:00:00
Title: Komisjoni rakendusmäärus (EL) 2018/1266, 20. september 2018, millega muudetakse rakendusmäärust (EL) nr 540/2011 seoses toimeainete 1-dekanooli, 6-bensüüladeniini, alumiiniumsulfaadi, asadiraktiini, bupirimaadi, dasometi, diklofopi, ditianooni, dodiini, fenasakviini, fluometurooni, flutriafooli, heksütiasoksi, hümeksasooli, indolüülvõihappe, isoksabeeni, karboksiini, kletodiimi, lubiväävli, metaldehüüdi, paklobutrasooli, pentsükurooni, sintofeeni, τ-fluvalinaadi, tebufenosiidi ja tsükloksüdiimi heakskiidu kehtivusaja pikendamisega (EMPs kohaldatav tekst)

21.9.2018   
               
               
                  ET
               
               
                  Euroopa Liidu Teataja
               
               
                  L 238/81
               
            
         KOMISJONI RAKENDUSMÄÄRUS (EL) 2018/1266,
         20. september 2018,
         millega muudetakse rakendusmäärust (EL) nr 540/2011 seoses toimeainete 1-dekanooli, 6-bensüüladeniini, alumiiniumsulfaadi, asadiraktiini, bupirimaadi, dasometi, diklofopi, ditianooni, dodiini, fenasakviini, fluometurooni, flutriafooli, heksütiasoksi, hümeksasooli, indolüülvõihappe, isoksabeeni, karboksiini, kletodiimi, lubiväävli, metaldehüüdi, paklobutrasooli, pentsükurooni, sintofeeni, τ-fluvalinaadi, tebufenosiidi ja tsükloksüdiimi heakskiidu kehtivusaja pikendamisega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku,
         ning arvestades järgmist:
         
                     (1)
                  
                  
                     Komisjoni rakendusmääruse (EL) nr 540/2011 (2) lisa A osas on sätestatud toimeained, mida käsitatakse määruse (EÜ) nr 1107/2009 alusel heakskiidetuna.
                  
               
                     (2)
                  
                  
                     Vastavalt komisjoni rakendusmäärusele (EL) nr 844/2012 (3) on esitatud taotlused 1-dekanooli, 6-bensüüladeniini, alumiiniumsulfaadi, asadiraktiini, bupirimaadi, dasometi, diklofopi, ditianooni, dodiini, fenasakviini, fluometurooni, flutriafooli, heksütiasoksi, hümeksasooli, indolüülvõihappe, isoksabeeni, karboksiini, kletodiimi, lubiväävli, metaldehüüdi, paklobutrasooli, pentsükurooni, sintofeeni, τ-fluvalinaadi, tebufenosiidi ja tsükloksüdiimi heakskiidu kehtivusaja pikendamiseks. Tõenäoliselt aga lõpeb kõnealuste ainete heakskiidu kehtivusaeg taotlejast sõltumatutel põhjustel enne, kui võetakse vastu otsus nende ainete heakskiidu pikendamise kohta. Seepärast on vaja kooskõlas määruse (EÜ) nr 1107/2009 artikliga 17 pikendada kõnealuste ainete heakskiidu kehtivusaega.
                  
               
                     (3)
                  
                  
                     Kuna suure arvu ajavahemikul 2019–2021 lõppeva kehtivusajaga toimeainete heakskiidu pikendamise taotluste hindamine nõuab palju aega ja ressursse, loodi komisjoni rakendusotsusega C(2016)6104 (4) tööprogramm, milles rühmitatakse samalaadsed toimeained ja seatakse prioriteedid selle põhjal, millised on ainetega seotud ohud inimeste ja loomade tervisele või keskkonnale, nagu on ette nähtud määruse (EÜ) nr 1107/2009 artikliga 18.
                  
               
                     (4)
                  
                  
                     Kuna toimeained 1-dekanool, 6-bensüüladeniin, alumiiniumsulfaat, asadiraktiin, bupirimaat, dasomet, diklofop, ditianoon, dodiin, fenasakviin, fluometuroon, flutriafool, heksütiasoks, hümeksasool, indolüülvõihape, isoksabeen, karboksiin, kletodiim, lubiväävel, metaldehüüd, paklobutrasool, pentsükuroon, sintofeen, τ-fluvalinaat, tebufenosiid ja tsükloksüdiim ei kuulu ühessegi rakendusotsuse C(2016)6104 kohasesse prioriteetsesse kategooriasse, tuleks nende heakskiidu kehtivusaega pikendada kahe või kolme aasta võrra; seejuures tuleks arvesse võtta kehtivaid heakskiidu aegumise kuupäevi, asjaolu, et rakendusmääruse (EL) nr 844/2012 artikli 6 lõike 3 kohaselt tuleb toimeaine täiendav toimik esitada hiljemalt 30 kuud enne heakskiidu kehtivusaja lõppu, vajadust jaotada kohustused ja töökoormus referentliikmesriikide ja kaasreferentliikmesriikide vahel tasakaalustatult ning hindamiseks ja otsuste tegemiseks vajalike ressursside olemasolu.
                  
               
                     (5)
                  
                  
                     Seepärast on asjakohane pikendada toimeainete dasometi, diklofopi, fenasakviini, hümeksasooli, indolüülvõihappe, karboksiini, kletodiimi, metaldehüüdi, paklobutrasooli ja tsükloksüdiimi heakskiidu kehtivusaega kahe aasta võrra ning toimeainete 1-dekanooli, 6-bensüüladeniini, alumiiniumsulfaadi, asadiraktiini, bupirimaadi, ditianooni, dodiini, fluometurooni, flutriafooli, heksütiasoksi, isoksabeeni, lubiväävli, pentsükurooni, sintofeeni, τ-fluvalinaadi ja tebufenosiidi heakskiidu kehtivusaega kolme aasta võrra.
                  
               
                     (6)
                  
                  
                     Kui rakendusmääruse (EL) nr 844/2012 kohaselt nõutavat täiendavat toimikut ei esitata hiljemalt 30 kuud enne käesoleva määruse lisas sätestatud asjaomast heakskiidu aegumise kuupäeva, tuleks kõnealune aegumiskuupäev jätta samaks, mis see oli enne käesoleva määruse jõustumist, või määrata kehtivusaja lõpp varaseimale võimalikule sellele järgnevale kuupäevale.
                  
               
                     (7)
                  
                  
                     Kui komisjon võtab vastu määruse, milles sätestatakse, et käesoleva määruse lisas osutatud toimeaine heakskiidu kehtivusaega ei pikendata, kuna heakskiitmise tingimused ei ole täidetud, määrab komisjon asjaomase kehtivusaja lõpu samale kuupäevale, mis kehtis enne käesoleva määruse jõustumist, või kuupäevale, mil jõustub määrus, milles sätestatakse, et toimeaine kehtivusaega ei pikendata, olenevalt sellest, kumb kuupäev on hilisem. Kui komisjon võtab vastu määruse, millega nähakse ette käesoleva määruse lisas osutatud toimeaine heakskiidu kehtivusaja pikendamine, püüab komisjon konkreetsetest asjaoludest lähtuvalt kehtestada varaseima võimaliku kohaldamiskuupäeva.
                  
               
                     (8)
                  
                  
                     Seepärast tuleks rakendusmäärust (EL) nr 540/2011 vastavalt muuta.
                  
               
                     (9)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) nr 540/2011 lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 20. september 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 309, 24.11.2009, lk 1.
         
            (2)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
         
            (3)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).
         
            (4)  Komisjoni 28. septembri 2016. aasta rakendusotsus, millega kehtestatakse tööprogramm 2019., 2020. või 2021. aastal lõppeva kehtivusajaga toimeainete heakskiidu pikendamise taotluste hindamiseks vastavalt Euroopa Parlamendi ja nõukogu määrusele (EÜ) nr 1107/2009 (ELT C 357, 29.9.2016, lk 9).
      
      
         
            LISA
            Rakendusmääruse (EL) nr 540/2011 lisa A osa muudetakse järgmiselt:
            
                        1)
                     
                     
                        316. reas asendatakse tsükloksüdiimi käsitleva kande kuuendas veerus („Heakskiitmise aegumine“) kuupäev tekstiga „31. mai 2023“;
                     
                  
                        2)
                     
                     
                        317. reas asendatakse 6-bensüüladeniini käsitleva kande kuuendas veerus („Heakskiitmise aegumine“) kuupäev tekstiga „31. mai 2024“;
                     
                  
                        3)
                     
                     
                        322. reas asendatakse hümeksasooli käsitleva kande kuuendas veerus („Heakskiitmise aegumine“) kuupäev tekstiga „31. mai 2023“;
                     
                  
                        4)
                     
                     
                        323. reas asendatakse dodiini käsitleva kande kuuendas veerus („Heakskiitmise aegumine“) kuupäev tekstiga „31. mai 2024“;
                     
                  
                        5)
                     
                     
                        326. reas asendatakse indolüülvõihapet käsitleva kande kuuendas veerus („Heakskiitmise aegumine“) kuupäev tekstiga „31. mai 2023“;
                     
                  
                        6)
                     
                     
                        328. reas asendatakse τ-fluvalinaati käsitleva kande kuuendas veerus („Heakskiitmise aegumine“) kuupäev tekstiga „31. mai 2024“;
                     
                  
                        7)
                     
                     
                        329. reas asendatakse kletodiimi käsitleva kande kuuendas veerus („Heakskiitmise aegumine“) kuupäev tekstiga „31. mai 2023“;
                     
                  
                        8)
                     
                     
                        330. reas asendatakse bupirimaati käsitleva kande kuuendas veerus („Heakskiitmise aegumine“) kuupäev tekstiga „31. mai 2024“;
                     
                  
                        9)
                     
                     
                        333. reas asendatakse 1-dekanooli käsitleva kande kuuendas veerus („Heakskiitmise aegumine“) kuupäev tekstiga „31. mai 2024“;
                     
                  
                        10)
                     
                     
                        334. reas asendatakse isoksabeeni käsitleva kande kuuendas veerus („Heakskiitmise aegumine“) kuupäev tekstiga „31. mai 2024“;
                     
                  
                        11)
                     
                     
                        335. reas asendatakse fluometurooni käsitleva kande kuuendas veerus („Heakskiitmise aegumine“) kuupäev tekstiga „31. mai 2024“;
                     
                  
                        12)
                     
                     
                        337. reas asendatakse karboksiini käsitleva kande kuuendas veerus („Heakskiitmise aegumine“) kuupäev tekstiga „31. mai 2023“;
                     
                  
                        13)
                     
                     
                        339. reas asendatakse dasometti käsitleva kande kuuendas veerus („Heakskiitmise aegumine“) kuupäev tekstiga „31. mai 2023“;
                     
                  
                        14)
                     
                     
                        340. reas asendatakse metaldehüüdi käsitleva kande kuuendas veerus („Heakskiitmise aegumine“) kuupäev tekstiga „31. mai 2023“;
                     
                  
                        15)
                     
                     
                        341. reas asendatakse sintofeeni käsitleva kande kuuendas veerus („Heakskiitmise aegumine“) kuupäev tekstiga „31. mai 2024“;
                     
                  
                        16)
                     
                     
                        342. reas asendatakse fenasakviini käsitleva kande kuuendas veerus („Heakskiitmise aegumine“) kuupäev tekstiga „31. mai 2023“;
                     
                  
                        17)
                     
                     
                        343. reas asendatakse asadiraktiini käsitleva kande kuuendas veerus („Heakskiitmise aegumine“) kuupäev tekstiga „31. mai 2024“;
                     
                  
                        18)
                     
                     
                        344. reas asendatakse diklofoppi käsitleva kande kuuendas veerus („Heakskiitmise aegumine“) kuupäev tekstiga „31. mai 2023“;
                     
                  
                        19)
                     
                     
                        345. reas asendatakse lubiväävlit käsitleva kande kuuendas veerus („Heakskiitmise aegumine“) kuupäev tekstiga „31. mai 2024“;
                     
                  
                        20)
                     
                     
                        346. reas asendatakse alumiiniumsulfaati käsitleva kande kuuendas veerus („Heakskiitmise aegumine“) kuupäev tekstiga „31. mai 2024“;
                     
                  
                        21)
                     
                     
                        348. reas asendatakse paklobutrasooli käsitleva kande kuuendas veerus („Heakskiitmise aegumine“) kuupäev tekstiga „31. mai 2023“;
                     
                  
                        22)
                     
                     
                        349. reas asendatakse pentsükurooni käsitleva kande kuuendas veerus („Heakskiitmise aegumine“) kuupäev tekstiga „31. mai 2024“;
                     
                  
                        23)
                     
                     
                        350. reas asendatakse tebufenosiidi käsitleva kande kuuendas veerus („Heakskiitmise aegumine“) kuupäev tekstiga „31. mai 2024“;
                     
                  
                        24)
                     
                     
                        351. reas asendatakse ditianooni käsitleva kande kuuendas veerus („Heakskiitmise aegumine“) kuupäev tekstiga „31. mai 2024“;
                     
                  
                        25)
                     
                     
                        352. reas asendatakse heksütiasoksi käsitleva kande kuuendas veerus („Heakskiitmise aegumine“) kuupäev tekstiga „31. mai 2024“;
                     
                  
                        26)
                     
                     
                        353. reas asendatakse flutriafooli käsitleva kande kuuendas veerus („Heakskiitmise aegumine“) kuupäev tekstiga „31. mai 2024“.